# Raad Mooar Gorree

| Raad Mooar Gorree |
| --- |
|  |
| Sorçh | co-rollageys caslagh schimmeigagh , as corpane niauoilagh |
| Sorçh jalloo-oaylleeagh | SBbc  |
| Epennym | Gorree Crovan |
| Moir-red | Sagittarius A\* |
| Red lhiennoo | Draco Dwarf (en)  Leo IV (en)  Leo V (en)  Ursa Minor Dwarf (en)  Sagittarius Dwarf Elliptical Galaxy (en)  Sextans Dwarf Spheroidal (en)  Ursa Major I Dwarf (en)  Sculptor Dwarf Galaxy (en)  Ursa Major II Dwarf (en)  Pisces II (en)  Canis Major Dwarf Galaxy (en)  Hercules Dwarf (en)  Canes Venatici II (en)  Leo II (en)  Leo I (en)  Fornax Dwarf (en)  Carina Dwarf (en)  Boötes III (en)  Canes Venatici I (en)  Boötes I (en)  Large Magellanic Cloud (en)  Palomar 4 (en)  NGC 6528 (mul)  Antlia 2 (en)  Ind II (en)  Horologium I (en)  Pictoris I (en)  Eridanus II (en)  Grus I (en)  Triangulum II (en)  Reticulum II Crater 2 dwarf galaxy (en)  Eridanus III (en)  Tucana II (en)  Phoenix II (en)  Aquarius II (en)  Cetus II (en)  Columba I Reticulum III (en)  Tucana IV (en)  Tucana V (en)  Tucana III (en)  Grus II (en)  Draco II (en)  Sagittarius II (en)  Hydra II (en)  Horologium II (en)  Pegasus III (en)  Hydrus I (en)  Ursa Major III (en)   |
| Co-hollys rollageagh | ny Yeeastyn, y Sideyr, y Fainagh, Keeagh yn Assyl, y Chrosh, Crooin y Twoaie, Hercules, y Scorp, y Lyre, y Dragane, y Pheisht, yn Urley, y Tide, y Cheeaght Veg, y Cheeaght, ny Meihaghyn, y Tarroo, y Cubbyl, y Partan, y Leon, y Voidyn , as y Goayr  |
| Troghyn fishigagh as rollageagh meadragh |
| Craue raadeeoil | 50,000 ly  |
| Crantessen | 100,000 ly  |
| Glout | 1,200,000,000,000 M☉  |
| Amm çhyndaaee | 87,000,000,000 d  |
| Ayrn jeh | fo-phossan Raad Mooar Gorree , as y Possan Ynnydagh  |
| Catalogyn rollageydagh |
| no value  |

Raad Mooar Ree Gorree
She **Raad Mooar Gorree** y co-rollageys ta goaill stiagh Corys ny Greiney. She boandey kayeeagh sollys ayns speyr ny h-oie t'eh, ta crooit liorish rollageyn nagh vel yn-scarrey veih y cheilley da'n tooill. Ta'n co-rollageys enmyssit **Raad Mooar Ree Gorree**, **Bow Ghorree**, as **Raad Mooar Bainnagh** chammah.

She co-rollageys caslagh schimmeigagh t'eh, marish crantessen eesophotagh D25 ta oolit er 26.8 ± 1.1 kpc (87,400 ± 3,600 sv), agh nagh vel agh 1,000 sollys-vleeantyn er çheeid ec ny roihaghyn caslagh (ny smoo ec y voogh). Ta lhiggaghyn jeianagh coyrlaghey dy vel ard stoo doo, ta goaill stiagh rollageyn so-akin ennagh, sheeyney magh dys begnagh 2 villioon dy hollys-vleeantyn (613 kpc) er crantessen. Ta reggyryn dy chrouw-cho-rollageyssyn ec Raad Mooar Gorree. T'eh soit 'sy Phossan Ynnydagh dy cho-rollageyssyn, ayrn jeh Sur-ghossan y Voidyn ayns Sur-ghossan Laniakea.

T'eh oolit dy vel eh cummal eddyr 100 as 400 billoonyn dy rollageyn as y mooad shen dy phlanaidyn er y chooid sloo. Ta Corys ny Greiney soit mysh 27,000 sollys-vleeantyn (8.3 kpc) er craue raadeeoil veih Cree Raad Mooar Gorree, er oirr sthie Roih yn Çhelgeyr Mooar, nane jeh co-ghlooaghyn caslagh gas as joan. Ta ny rollageyn ayns ny 10,000 sollys-vleeantyn sthie jannoo boogh chammah as nane ny ghaa varr ta sheeney magh veih'n voogh. She moir radio çhiu eh Cree Raad Mooar Gorree ta enmyssit Sagittarius A\*, towl doo feer vooar ta cha mooar as 4.100 (± 0.034) millioonyn dy ghloutyn ny greiney. Ta ny rollageyn shinney ayns Raad Mooar Gorree cha shenn as y Tuinney hene as, rere shen, s'liklee dy row ad crooit tammylt beg lurg Doo-Eashyn y Vleayst Mooar.

Ren Galileo Galilei kiarail y boandey sollys ayns rollageyn er lheh da'n chied cheayrt liorish y fodreayrtan echey ayns 1610. Derrey ny 1920yn leah, va'n chooid smoo jeh rollageyderyn smooinaghtyn dy row dagh rollage 'sy Tuinney soit ayns Raad Mooar Gorree. Lurg y Resooney Mooar ayns 1920 eddyr ny rollageydeyryn Harlow Shapley as Heber Doust Curtis, haishbyn baghtyn lesh Edwin Hubble dy nee fer mastey ram co-rollageyssyn eh Raad Mooar Gorree.

## Imraaghyn

## Kianglaghyn magh

* Towshan speyrey IRAS (fo-yiarg) er Raad Mooar Gorree – wikisky.org
* Towshan speyrey H-Alpha er Raad Mooar Gorree – wikisky.org
* Multiwavelength Milky Way – Jallooyn as kiaddaghyn VRML (NASA)
* Lane-reayrtys Raad Mooar Gorree (9 billoonyn dy phicselyn) Er ny hashtey 6 Luanistyn 2017 ec y Wayback Machine.
* Milky Way – Ynnyd-eggey Messier SEDS
* Milky Way – Jallooyn fo-yiarg